Små (ca. 3 millimeter), blanke, brunrøde bladbiller. Antennene er tynne og noe kortere enn kroppen. Pronotum er noe smalere enn dekkvingene, rundet med skarp siderand, blankt, nokså kraftig punktert. Dekkvingene er nokså jevnbrede med kraftige, regelmessige punktrader. Beina er middels lange, kraftige, lårene noe fortykkede, men uten tenner på undersiden, leggene litt uthulet på oversiden i spissen.